./data/phi0914/phi00138/phi0914.phi00138.perseus-lat1.xml
Titus Livius (Livy)
itaque consulibus novis, quo die de provinciis et de re publica       retulerunt, senatus utrisque Ligures provinciam decrevit   huic senatus consulto Lepidus consul intercedebat, indignum       esse praedicans consules ambos in valles Ligurum includi, M Fulvium et Cn Manlium biennium iam, alterum in Europa, alterum in Asia, velut pro Philippo       atque Antiocho substitutos regnare  si exercitus in his terris esse placeat,       consules iis potius quam privatos  praeesse oportere   vagari eos cum       belli terrore per nationes, quibus bellum indictum non sit, pacem pretio       venditantis  si eas provincias exercitibus obtinere opus esset, sicut M' AcilioL Scipio consul, L ScipioniM Fulvius et Cn Manlius successissent consules,  ita       Fulvio Manlioque C Livium et M Valerium consules debuisse succedere  nunc certe, perfecto Aetolico bello,       recepta ab Antiocho Asia, devictis Gallis, aut consules ad exercitus consulares       mitti aut reportari legiones inde reddique tandem rei publicae debere             senatus his auditis in sententia       perseveravit, ut consulibus ambobus Ligures provincia esset; Manlium Fulviumque       decedere de provinciis et exercitus inde deducere ac redire Romam placuit